নিউ ইয়র্কে মিলেনিয়াম টিভির সংবাদ সম্মেলন – United news 24
নিউ ইয়র্কে মিলেনিয়াম টিভির সংবাদ সম্মেলন
Posted by: ahm foysal in বিনোদন 06/11/2015	0 55 Views
বাংলা প্রেস, নিউ ইয়র্ক থেকে ::দ্বিতীয় বর্ষপূর্তি উৎসব উপলক্ষে নিউ ইয়র্কে মিলেনিয়াম টিভির আয়োজনে এক সংবাদ সম্মেলন অনুষ্ঠিত হয়েছে। গত শনিবার জ্যাকসন হাইটসের একটি রেস্তোঁরায় অনুষ্ঠিত সংবাদ সম্মেলনে আগামী ১৪ নভেম্বর অনুষ্ঠিতব্য দ্বিতীয় বর্ষপূর্তির কর্মসূচির উল্লেখ করেন কর্মকর্তারা।
টেলিভিশন চ্যানেল মিলেনিয়াম টিভি ইউএস’র কর্মকর্তারা উল্লেখ করেন জ্যাকসন হাইটসের পিএস ৬৯ স্কুলে দ্বিতীয় বর্ষপূর্তি উৎসব অনুষ্ঠিত হবে। ১৪ নভেম্বর শনিবার বিকেল ৩টা থেকে রাত ১১ টা পর্যন্ত অনুষ্ঠানমালার বর্ণাঢ্য আয়োজনের ব্যবস্থা থাকবে। কর্মসূচির মধ্যে রয়েছে কেক কাটা, আলোচনা সভা ও মনোজ্ঞ সাংস্কৃতিক অনুষ্ঠান।
সংবাদ সম্মেলনে মূল বক্তব্য উপস্থাপন করেন মিলেনিয়াম টিভি ইউএসএ’র প্রেসিডেন্ট ও ম্যানেজিং ডাইরেক্টর নূর মোহাম্মদ। মিলেনিয়াম টিভি ইউএসএ’র প্রধান সম্পাদক সাখাওয়াত হোসেন সেলিমের সঞ্চালনায় সংবাদ সম্মেলনে আরো বক্তব্য রাখেন মিলেনিয়াম টিভি ইউএসএ’র চেয়ারম্যান আয়শা সিদ্দিকা নূর ও ডাইরেক্টর ড. মনজুরুল ইসলাম।
এ সময় উপস্থিত ছিলেন, মিলেনিয়াম টিভি ইউএসএ’র ডাইরেক্টর ও সংবাদ উপস্থাপক নিশাত নূর, সিনিয়ার রিপোর্টার মো. মঞ্জুরুল হক, কনসালটেন্ট এম মাহাব, অনুষ্ঠান উপস্থাপক মনিকা রায়, গাজী শাহ জুয়েল, মো. আলী, নার্গিস সুলতানা, এম রহমান, ভিডিও সম্পাদক মাহবুব হোসেন প্রমুখ।
প্রেসিডেন্ট নূর মোহাম্মদ বলেন, দুই বছর আগে মিলেনিয়াম টিভির যাত্রা শুরু হয় বাংলাদেশ থেকে। মিলেনিয়াম টিভি ইউএসএ বাংলাদেশ সরকারের পাশাপাশি যুক্তরাষ্ট্র সরকারেরও অনুমোদিত চ্যানেল। বাংলাদেশী প্রবাসীদের কথা বিবেচনা করে নিউ ইয়র্কে এর অফিস স্থাপন করা হয়। এখান থেকে প্রবাসীদের সমস্যা সম্ভাবনার কথা বলে চ্যানেলটি। সময়ের পালা বদলে চ্যানেলটি ভবিষ্যতে আরো ভাল করবে এটাই আমাদের প্রত্যাশা।
তিনি আরও বলেন, আশা করছি জন্মদিনের উৎসব অনুষ্ঠান হবে অত্যন্ত মানসম্পন্ন। তিনি প্রবাসীসহ সংশ্লিষ্ট সকলকে প্রতিষ্ঠাবার্ষিকীর উৎসবে আমন্ত্রণ জানিয়ে মিলেনিয়াম পরিবারকে সার্বিক বিষয়ে পরামর্শ ও সহযোগিতার আহবান জানান।
Previous: ভারতে চলন্ত বাসে আবারও তরুণী ধর্ষণ
Next: প্রতি দশ মিনিটে রাষ্ট্রবিহীন একটি শিশুর জন্ম!